google/wiki40b huggingface dataset:
नोबिता नोबी

डोरेमोन

यह डोरेमोन का सबसे अच्छा दोस्त है। यह डोरेमोन पर बहुत अधिक निर्भर करता है। जिसके कारण यदि डोरेमोन न हो तो यह किसी न किसी मुसीबत में पड़ जाता है।

शिजूका मीनामोटो या शिजूका नोबी

शिजूका नोबिता की बहुत अच्छी दोस्त रहती है। बाद में नोबिता और शिजूका की शादी हो जाती है।वह के शिजुका के बजाय तीन दोस्त है;जियान,सुनियो,डेकीसुगी है|उसकी माता का नाम टमाको है|
प्रेषण इलेक्ट्रॉन सूक्ष्मदर्शन

प्रेषण इलेक्ट्रॉन सूक्ष्मदर्शन (अंग्रेजी:Transmission electron microscopy) (TEM) एक सूक्ष्मदर्शन (माइक्रोस्कोपी) तकनीक है, जिसमे इलेक्ट्रॉनों का एक किरणपुंज, एक बहुत महीन (पतले) नमूने से होकर गुजरती है और इस प्रक्रिया के दौरान किरणपुंज के इलेक्ट्रॉन नमूने के साथ संपर्क स्थापित कर एक छवि का निर्माण करते है, जिसे एक इमेजिंग उपकरण जैसे एक प्रतिदीप्तिशील (फ्लोरोसेंट) पर्दे (स्क्रीन) या एक फोटोग्राफिक फिल्म पर आवर्धित और केंद्रित (फोकस) किया जाता है। एक सीसीडी कैमरे के संवेदक भी इसका संसूचन कर छवि निर्माण करते हैं। सबसे पहला TEM मैक्स नॉल और अर्नस्ट रुस्का ने 1931 में बनाया था, 1933 मे इन दोनो मे मिल कर एक TEM विकसित किया जिसकी रिज़ोल्विंग पावर प्रकाश से भी अधिक थी। पहला व्यावसायिक TEM 1939 में बाज़ार मे आया।
टीइएम प्रकाश सूक्ष्मदर्शी की तुलना मे काफी उच्च रिजोल्यूशन की छविओं का निर्माण करने मे सक्षम होते हैं, जिसका कारण इलेक्ट्रॉनों की लघु दे ब्रोग्ली तरंग दैर्ध्य है। इसका यह गुण इस उपकरण को अति सूक्ष्मविभेदन करने मे सक्षम बनाता है, यहाँ तक कि यह परमाणुओं के एकल स्तंभ की भी गहन जांच सकता है, जो एक प्रकाश सूक्ष्मदर्शी द्वारा विभेदित सबसे छोटी वस्तु से भी हजारों गुना कम होता है। भौतिक और जीव दोनो वैज्ञानिक क्षेत्रों मे टीइएम एक प्रमुख विश्लेषण विधि की भूमिका निभाते हैं, जिसमे कैंसर अनुसंधान, पदार्थ विज्ञान, वाइरोलोजी, प्रदूषण और अर्धचालक अनुसंधान, जैसे क्षेत्र महत्वपूर्ण हैं।
कम आवर्धन पर TEM छवि का कनट्रास्ट, पदार्थ में इलेक्ट्रॉनों के अवशोषण, पदार्थ की मोटाई और संरचना के कारण होता है। उच्च आवर्धन पर जटिल तरंग संपर्क (complex wave interactions), छवि की तीव्रता का नियमन (मॉडुलेट) करते हैं, प्रेक्षक छवियों के विशेषज्ञ विश्लेषण की आवश्यकता होती है।
मामलुक साम्राज्य

पृष्ठभूमि

नवीं सदी से ही अब्बासी ख़िलाफ़त में तुर्क ग़ुलामों का चलन था। कैस्पियन सागर के पश्चिम तथा पूर्व दोनों जगहों पर तुर्क रहते थे। पूर्व के तुर्क ईरानी (या अफ़ग़ान) राजाओं द्वारा ख़रीदे जाते थे जबकि पश्चिमी तुर्क सीरियाई और अरब अमीरों द्वारा। इनके काम राजाओं की रक्षा करने से लेकर सैन्य नेतृत्व तथा घरेलू कामों तक के होते थे। ये अपनी सेवा से प्रसन्न करके आज़ादी पा सकते थे और अपने स्वामी (अमीर) द्वारा चुने गए तुर्क ग़ुलाम लड़कियों से शादी कर सकते थे। कई जगहों पर इनका वंध्याकरण भी कर दिया जाता था जिससे ये परिवार बना पाने में असमर्थ थे। इनको ग़िलमान (अरबी में ग़ुलाम शब्द का बहुवचन) या मामलुक कहते थे। ख़लीफ़ा अल मुतसिम (833-42) ने इनकी क्षमता को देखकर इनको बहुत सराहा और

सुविधाएँ दीं जिनका अरब मूल के अमीरों ने बहुत विरोध किया।
भूमिका प्रकाशन

यह हिन्दी पुस्तकों के एक प्रमुख प्रकाशक हैं।
संतरी बुर्ज

संतरी बुर्ज या पर्यवेक्षण बुर्ज (अंग्रेज़ी: watchtower) ऐसे बुर्ज को कहा जाता है जिसका प्रयोग आसपास के क्षेत्र पर निगरानी रखने के लिए किया जाता हो। अक्सर ऐसे संतरी बुर्जों का प्रयोग फ़ौजी या जेल सम्बन्धी कारणों से किया जाता है। जहाँ बहुत से साधारण बुर्ज किसी ईमारत के साथ जुड़े होते हैं, वहाँ संतरी बुर्ज अक्सर इमारतों से अलग खड़े होते हैं और उनका निर्माण कभी-कभी क़िलेनुमा होता है ताकि उनपर तैनात पहरेदार ऊपर से शत्रुओं पर हमला कर सके और अपने क्षेत्र पर हुए आक्रमण से रक्षा कर सकें।
शांतनु नारायण

शांतनु नारायण एक भारतीय अमेरिकी  व्यवसायिक अधिकारी हैं तथा से अडोबी सिस्टम्स के प्रमुख कार्यकारी अधिकारी (सीईओ) हैं। इससे पहले सन २००५ से वे  इसी कंपनी में प्रसीडेंट व सीईओ थे। वे अडोबी फाऊण्डेशन के बोर्ड के भी प्रेसीडेंट हैं। 

प्रारम्भिक जीवन

वे हैदराबाद में पले बढ़े। उनकी माता जी अमेरिकी साहित्य की अध्यापिका थीं तथा उनके पिता एक प्लास्टिक कंपनी चलाते थे।   वे हैदराबाद पब्लिक स्कूल में पढ़े हैं  तथा उस्मानिया विश्वविद्यालय से इलेक्ट्रॉनिक्स इंजीनियरिंग में स्नातक हैं। उन्होंने  कैलोफॉर्निया विश्वविद्यालय, बर्कले से एम बी ए  तथा बाउलिंग ग्रीन विश्वविद्यालय, बाउलिंग ग्रीन, ओहायो से कंप्यूटर विज्ञान में स्नातकोत्तर हैं।

करियर

उन्होंने अपना करियर एप्पल इंक॰ से शुरु किया। उसके बाद वे सिलिकॉन ग्राफिक्स. में रहे तथा फिर पिक्ट्रा इंक॰ के सह-संस्थापक बने। 
नारायण ने १९९८ में अडोबी में वैश्विक उत्पाद शोध के लि सीनियर वाइस प्रेसिडेंट के तौर पर प्रवेश किया। बाद में उन्हें एक्ज़ीक्युटिव वाइस प्रेसिडेंट बना दिया गया तथा जनवरी २००५ में ४१ वर्ष की आयु में उन्हें वर्तमान पद पर नियुक्त किया गया। 
वे डेल्ल के बोर्ड में भी सदस्य हैं तथा कैलिफॉर्निया विश्वविद्यालय, बर्कले के हास स्कूल ऑफ बिज़नेस के सलाहकार मंडल में भी हैं। 

सीईओ के रूप में पदोन्नति

12 नवंबर 2007 को अडोबी सिस्टम्स ने एक प्रेस रिलीज़ में कहा कि १ दिसंबर से Bruce Chizen  सीईओ के पद से हट जाएंगे और शांतनु नारायण उनकी जगह लेंगे।
सीऊओ के रूप में उनका वार्षिक वेतन $875,000 है। 
२०१३ में उन्हें कुल $15.7 मिलियन का सकल वेतन भुगतान किया गया।
2011 में , अमेरिकी राष्ट्रपति बराक ओबामा ने उन्हें अपने Management Advisory Board का सदस्य नियुक्त किया।
हृदय विफलन

अघात के कारण

यद्यपि हृदय आघात के कारण अनेक हैं तथापि दबाव ही आघात का प्रमुख कारण है। पुष्टिप्रद भोजन लेते रहने पर भी मानसिक दबाव हृदय को आहत कर देता है। दीर्घकाल तक मानसिक दबाव एवं तनाव के रहने पर पेट में व्रण (पेप्टिक अल्सर), भयानक सिरदर्द (माइग्रेन), अम्लपित (हाइपर एसिडिटि), त्वचा-रोग इत्यादि भी उत्पन्न हो जाते हैं।
मनुष्यों में व्यक्तिगत भेद होते हैं तथा बाह्य परिस्थितियों को ही सारा दोष देना उचित नहीं है। कुछ लोग अन्यन्त विषम परिस्थिति में भी पर्याप्त सीमा तक सम और शान्त रहते हैं तथा कुछ अन्य साधारण-सी विषमता में भी अशान्त हो जाने के कारण सहसा भीषण हृदय-रोग से आहत हो जाते हैं। अतएव यह स्पष्ट है कि मनुष्य का दोषपूर्ण स्वभाव अथवा दोषपूर्ण चिन्तन ही हृदयघात का प्रमुख कारण है।

अघात से बचाव

हमें यह समझ लेना चाहिए कि प्राय: मानसिक दवाब बाह्य परिस्थिति की प्रतिक्रिया होता है किन्तु प्रत्येक व्यक्ति की मानसिक प्रतिक्रिया बौद्धिक-शक्ति के भेद के कारण भिन्न होती है। अतएव प्रत्येक व्यक्ति को जीवन में अपनी चिन्तन-शक्ति एवं संकल्प-शक्ति को जगाते रहने का निरन्तर प्रयत्न करते रहना चाहिए तथा अपने स्वाभाव एवं सामर्थ्य तथा परिस्थितियों के अनुसार ही व्यवहार करना चाहिए।
प्रत्येक मनुष्य को अपने मानसिक दबाव और उससे उत्पन्न तनाव के मूल कारण को अपने भीतर ही अर्थात अपनी चिन्तन-शैली एवं स्वभाव के भीतर ही खोजकर उसके समाधान का बुद्धिमतापूर्ण उपाय करना चाहिए। अतएव यह अत्यन्त आवश्यक है कि हम अपने विचारों और स्वभाव को पूरी तरह से जानें जिससे कि हम विवेक के सदुपयोग द्वारा अपने मानसिक दबावों का नियन्त्रण एवं निराकरण कर सकें। हमें आत्म-विश्लेषण द्वारा अपने गुण, अपने दोष, अपने विश्वास, अपनी आस्थाएं, मान्यताएं, अपने भय और चिन्ताएं, अपनी दुर्बलताएं, हीनताएं, अपनी समस्याएं, अपने दायित्व, अपनी अभिरुचि, सामर्थ्य और सीमाएं जानकर अपने चिन्तन, स्वाभाव एवं जीवन-शैली में आवश्यक परिर्वतन लाने का प्रयत्न करना चाहिए।
हसदेव नदी

सांस्कृतिक केंद्र

सर्वमंगला मंदिर :- यह स्थान कोरबा शहर में हसदेव नदी के तट पर है

प्रदूषण

एक सर्वे के अनुसार हसदेव नदी छत्तीसगढ़ की सबसे प्रदूषित नदी है। कारण कोरबा, चाम्पा , मनेन्द्रगढ़ जैसे औद्योगिक शहर है।
गोसाइरहाट उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

गोसाइरहाट उपजिला बांग्लादेश के मध्य में स्थित, ढाका विभाग के शरिय़तपुर जिले में स्थित है।
यूनिकोड

यूनिकोड (Unicode), प्रत्येक अक्षर के लिए एक विशेष संख्या प्रदान करता है, चाहे कोई भी कम्प्यूटर प्लेटफॉर्म, प्रोग्राम अथवा कोई भी भाषा हो। यूनिकोड स्टैंडर्ड को एपल, एच.पी., आई.बी.एम., जस्ट सिस्टम, माइक्रोसॉफ्ट, ऑरेकल, सैप, सन, साईबेस, यूनिसिस जैसी उद्योग की प्रमुख कम्पनियों और कई अन्य ने अपनाया है। यूनिकोड की आवश्यकता आधुनिक मानदंडों, जैसे एक्स.एम.एल, जावा, एकमा स्क्रिप्ट (जावास्क्रिप्ट), एल.डी.ए.पी., कोर्बा 3.0, डब्ल्यू.एम.एल के लिए होती है और यह आई.एस.ओ/आई.ई.सी. 10646 को लागू करने का अधिकारिक तरीका है। यह कई संचालन प्रणालियों, सभी आधुनिक ब्राउजरों और कई अन्य उत्पादों में होता है। यूनिकोड स्टैंडर्ड की उत्पति और इसके सहायक उपकरणों की उपलब्धता, हाल ही के अति महत्वपूर्ण विश्वव्यापी सॉफ्टवेयर प्रौद्योगिकी रुझानों में से हैं।
यूनिकोड को ग्राहक-सर्वर अथवा बहु-आयामी उपकरणों और वेबसाइटों में शामिल करने से, परंपरागत उपकरणों के प्रयोग की अपेक्षा खर्च में अत्यधिक बचत होती है। यूनिकोड से एक ऐसा अकेला सॉफ्टवेयर उत्पाद अथवा अकेला वेबसाइट मिल जाता है, जिसे री-इंजीनियरिंग के बिना विभिन्न प्लेटफॉर्मों, भाषाओं और देशों में उपयोग किया जा सकता है। इससे आँकड़ों को बिना किसी बाधा के विभिन्न प्रणालियों से होकर ले जाया जा सकता है।

हानियाँ

यूनिकोड, आस्की तथा अन्य कैरेकटर कोडों की अपेक्षा अधिक स्मृति (मेमोरी) लेता है। कितनी अधिक स्मृति लगेगी यह इस बात पर निर्भर करता है कि आप कौन सा यूनिकोड प्रयोग कर रहे हैं। UTF7, UTF8, UTF16 या वास्तविक यूनिकोड - एक अक्षर अलग-अलग बाइट प्रयोग करते हैं।

यूनिकोड कन्सॉर्शियम

यूनिकोड कन्सॉर्शियम, एक लाभ न कमाने वाला एक संगठन है जिसकी स्थापना यूनिकोड स्टैंडर्ड, जो आधुनिक सॉफ्टवेयर उत्पादों और मानकों में पाठ की प्रस्तुति को निर्दिष्ट करता है, के विकास, विस्तार और इसके प्रयोग को बढ़ावा देने के लिए की गई थी। इस कन्सॉर्शियम के सदस्यों में, कम्प्यूटर और सूचना उद्योग में विभिन्न निगम और संगठन शामिल हैं। इस कन्सॉर्शियम का वित्तपोषण पूर्णतः सदस्यों के शुल्क से किया जाता है। यूनिकोड कन्सॉर्शियम में सदस्यता, विश्व में कहीं भी स्थित उन संगठनों और व्यक्तियों के लिए खुली है जो यूनिकोड का समर्थन करते हैं और जो इसके विस्तार और कार्यान्वयन में सहायता करना चाहते हैं।

फॉण्ट परिवर्तक

अगर कोई लेख किसी जगह पर किसी ऐसे फॉन्ट को प्रयोग कर के लिखा गया है जो कि यूनिकोड नहीं है तो फॉन्ट परिवर्तक प्रोग्रामों का प्रयोग करके उसे यूनिकोड में बदला जा सकता है।
विस्तृत जानकारी के लिये देखें - 'फॉण्ट परिवर्तक'
रिनाक

इतिहास

आज तक रिनाक का लिखित इतिहास जानकारी में नहोने कारण बुजुर्गों मुख से सुने तथ्यों एवं सीमित स्रोत से मिले जानकारी के अनुसार- तेह्रौं शताव्दी तक यह स्थल घने जंगलों से ढका हा था| लेप्चा जाति प्रथम वासिन्दे बताए जाते हैं| उसके बाद भुटिया और नेपाली समुदाय के लोग इस स्थल पर आए|

सामजिक ढांचा

रिनाक में सिक्किमके अन्य स्थानों की तरह सभी जाति के लोग रहते हैं, जिनमें लेप्चा, भुटिया, नेपाली (गोर्खा), मारवाडी और बिहारी सामिल हैं|
रेंगमा

रेंगमा, भारत की एक प्रमुख जनजाति हैं।
सुबेल पर्वत

सुबेल पर्वत लंका के समीप स्थित एक पर्वत का नाम है।
सुंधा माता

हिन्दू धार्मिक मान्यताओं के अनुसार पूजा के दौरान किसी कारणवश मूर्ति के खंड होने पर उसकी आराधना नहीं होती है, लेकिन राजस्थान में एक पर्वत ऐसा भी है जहाँ खंडित मूर्तियों को रखना पवित्र माना जाता है। विभिन्न राज्यों से सुंधा माता के दर्शन के लिए आने वाले श्रद्धालु अपने साथ खंडित देवी मूर्तियाँ साथ लाते है। इन प्रतिमाओं को पहाड़ की शिलाओं के नीचे जहाँ उचित समझते है, वहीं रख कर चले जाते हैं।

हिन्दू मान्यता

खंडित मूर्ति को ऐसे ही फेंकना पाप माना जाता है। इस पर्वत को पवित्र मानते हुए लोग अपनी आराध्य देवियों को यहाँ छोड़ना उचित समझते हैं।

स्थिति

जालौर जिला मुख्यालय से करीब 105 किलोमीटर एवं भीनमाल उपखंड से 35 किलोमीटर दूर रानीवाड़ा तहसील के दाँतलावास गाँव के पास यह ऐतिहासिक एवं प्राचीन तीर्थस्थल है।
अरावली पर्वतमाला के इस पहाड़ का नाम सुंधा होने के कारण इस देवी को सुंधा माता के नाम से भी जाना जाता है। माँ की प्रतिमा बिना धड़ के होने कारण इसे अधदेश्वरी भी कहा जाता है।

इतिहास

इस बारे में एक कवि का छन्द भी यहाँ प्रचलित है-
 उक्ति|सिर सुंधे धर कोरटे, पग सुंदरला पाल।
    आचामुण्डा इसरी, गले फुलाँ री माल।
इसका अर्थ है माँ का सिर सुंधा पर, धड़ कोरटे तथा पग सुंदरला में पूजे जाते हैं।
सुंधा पर्वत का पौराणिक एवं ऐतिहासिक दृष्टि से भी कम महत्व नहीं है। त्रिपुर राक्षस का वध करने के लिए आदि देव की तपोभूमि यहीं मानी जाती है। इसके अलावा चामुंडा माता की मूर्ति के पास एक शिवलिंग स्थापित है और वैदिक कर्मकांड को मानने वाले श्रीमाली ब्राह्मण समाज के उपमन्यु गौत्र के यह कुलदेवता हैं तथा यही नागिनी माता स्थित है, जो इनकी कुलदेवी हैं।
यह स्थान अनेक ऋषि-मुनियों की तपोभूमि रही है तथा यही पर भारद्वाज ऋषि का आश्रम भी बताया जाता है। वर्ष 1576 में हल्दीघाटी के युद्ध के बाद मेवाड़ शासक इतिहास पुरुष महाराणा प्रताप ने अपने कष्ट के दिनों में सुंधा माता की शरण ली थी।
तेरहवीं सदी के शुरुआती सालों में ही भीनमाल गुजरात के सोलंकियों से जालौर के चौहान शासक उदयसिंह ने छीन लिया और जालौर के चौहान शासकों का सुंधा माता के प्रति विशेष आदर भाव रहा है।
इसी श्रद्धा के कारण उदयसिंह के पुत्र चाचिगदेव ने इस मंदिर का निर्माण संवत 1312 में करवाया तथा 1319 में अक्षय तृतीया के दिन विधि विधान से माँ चामुंडा की प्रतिष्ठा करवाई गई।
तेरहवीं सदी में ही अलाउद्दीन खिलजी ने जालौर पर आक्रमण कर चौहान शाखा का अन्त किया और यह क्षेत्र मुगलों, बिहारी पठानों एवं गुजरात के सुल्तानों के अधीन रहा। मारवाड़ रियासत का अंग बनने के बाद जोधपुर राजपरिवार ने श्रद्धा भाव से इस तीर्थ को सुंधा की ढाणी, मंगलवा एवं चितरोड़ी गाँव भेंट किए।

संचालन

मंगलवा में आईजी महाराज का मठ था और वही इसका पीठाधीश कहलाता था। इस दौरान चामुंडा माता को मदिरा अर्पण की जाती थी तथा बलि चढ़ाने का रिवाज था। वर्ष 1976 में यहाँ ट्रस्ट बनने के बाद मद्यपान एवं बलि चढ़ाने को निषेध कर दिया गया।

प्रभाव व श्रद्धालु

राजस्थान के अलावा गुजरात, महाराष्ट्र एवं मध्यप्रदेश से प्रतिवर्ष लाखों लोग यहाँ दर्शन के लिए आते हैं। साल में दो बार नवरात्रों के समय यहाँ नौ दिन मेले का आयोजन होता है और श्रद्धालुओं की भारी भीड़ जुट जाती है। हर माह के शुक्ल पक्ष की तेरस से पूर्णिमा तक मंदिर में अधिक दर्शानार्थी आते हैं।

प्रकृति

यह स्थान की प्राकृतिक छटा, मनोरम वातावरण, पर्वत पर फैली हरियाली, रेत के पहाड़ एवं कल-कल बहते झरने तथा आयुर्वेद की महत्वपूर्ण दुर्लभ जड़ी-बूटियों का भंडार को देखकर वर्तमान में यह किसी पर्यटक स्थल से कम नजर नहीं आता है।
रामसनेही सम्प्रदाय

रामस्नेही संप्रदाय के प्रवर्त्तक स्वामी रामानन्द जी महाराज थे। जन को लोकभाषा में धर्म के मर्म की बात समझाकर, एक सूत्र में पिरोने में इस संप्रदाय से जुड़े लोगों की महत्वपूर्ण भूमिका रही है। 
इन संतों ने हिंदू-मुसलमान, जैन- वैष्णव, द्विज- शूद्र, सगुण-निर्गुण, भक्ति व योग के द्वन्द्व को समाप्त कर एक ऐसे समन्वित सरल मानवीय धर्म की प्रतिष्ठापना की जो सबके लिए सुकर एवं ग्राह्य था। आगे चलकर मानवीय मूल्यों से सम्पन्न इसी धर्म को "रामस्नेही संप्रदाय' की संज्ञा से अभिहित किया गया।

स्वामी रामचरण जी महाराज

स्वामी रामचरण जी का जन्म सोडा में १७७६ ई० में हुआ था। इनके गुरु का नाम कृपाराम जी था। इन्होंने कठोर साधना करने के बाद अपने विचारों का प्रचार किया। उन्होंने गुरु को सर्वोपरि देवता मानते हुए कहा कि गुरु भक्ति के माध्यम से ही मोक्ष प्राप्त किया जा सकता है। भक्ति के समस्त साधनों एवं कर्मकाण्डों में इन्होंने राम के नाम को जपना ही सर्वश्रेष्ठ बतलाया तथा पुनर्जन्म के बन्धनों से मुक्ति पाने का सर्वश्रेष्ठ साधन माना।
उन्होंने 'राम' शब्द में हिन्दू-मुस्लिम की समन्वय की भावना का प्रतीक बताया। उन्होंने कहा कि "रा"शब्द तो स्वयं भगवान राम का प्रतीक है, जबकि 'म' शब्द मुहम्मद साहब का प्रतीक है। उन्होंने कहा कि गृहस्थ जीवन जीने वाला व्यक्ति भी कपट रहित साधना करते हुए मोक्ष प्राप्त कर सकता है। इसके लिए गृहस्थ जीवन का त्याग करना आवश्यक नहीं है। दरियावजी ने बताया है कि किस प्रकार व्यक्ति निरन्तर राम नाम का जप कर ब्रह्म में लीन हो सकता है।
सन्त दरियाबजी ने समाज में प्रचलित आडम्बरों, रुढियों एवं अंधविश्वासों का भी विरोध किया। उनका मानना था कि तीर्थ यात्रा, स्नान, जप, तप, व्रत, उपवास तथा हाथ में माला लेने मात्र से ब्रह्म को प्राप्त नहीं किया जा सकता। वे मूर्ति पूजा तथा वर्ण पूजा के घोर विरोधी थे। उन्होंने कहा कि इन्द्रिय सुख दु:खदायी है, अत: लोगों को चाहिए कि वे राम नाम का स्मरण करते रहें। उनका मानना था कि वेद, पुराण आदि भ्रमित करने वाले हैं। इस प्रकार दरियावजी ने राम भक्ती का अनुपम प्रचार किया।
जूलियन दिन

जूलियन दिन (Julian day) जूलियन काल के आरम्भ से गुज़रे हुए कुल दिवसों की गिनती है। जूलियन काल का आरम्भ दोपहर के १२ बजे जनवरी १, ४७१३ ईसापूर्व को माना जाता है। इसका प्रयोग मुख्य रूप से खगोलशास्त्री करते हैं। मसलन जनवरी १, २००० के १२ बजे की जूलियन दिन संख्या (Julian day number) २४,५१,५४५ है।
जूलियन दिवस (Julian date) उस आरम्भिक क्षण से व्यतीत हुए दिवसों की गिनती है, जिसमें वर्तमान क्षण तक को गिना जाता है (यानि इस गिनती में अन्त का अधूरा दिन भी शामिल है)। उदाहरण के लिए जनवरी १, २०१३ के ००:३०:००.० बजे समन्वित सार्वत्रिक समय का जूलियन दिवस २४,५६,२९३.५२०८३३ था।
बड़गाम की लड़ाई

बड़गाम की लड़ाई एक छोटे स्तर की बचाव मुठभेड़ थी जो कि कश्मीर घाटी के बड़ग़ाम में ३ नवम्बर १९४७ को १९४७ के भारत-पाक युद्ध के दौरान हुई थी। यह मुठभेड़ भारतीय सेना तथा पाकिस्तानी कबायलियों के मध्य हुई थी जिनमे भारतीय सेना के लगभग ५० जवान व पाकिस्तानी कबायलियों के लगभग ५०० आक्रमणकारी थे। यह छोटी मुठभेड़ निर्णायक थी जो कि कुमाऊं रेजिमेंट की चौथी बटालियन की एक कम्पनी, जिसका नेतृत्व मरणोपरान्त परम वीर चक्र विजेता मेजर सोमनाथ शर्मा कर रह रहे थे। इस लड़ाई में पहाड़ी पर डेरा जमाये कबायली लश्करों पर भारतीय सेना ने निर्णायक बढ़त बना ली। इस युद्ध में मेजर सोमनाथ शर्मा वीरगति को प्राप्त हो गये।
मिस्र साम्राज्य

प्राचीन मिस्र के इतिहास के १६वीं शताब्दी ई॰पू॰ से ११ शताब्दी ई॰पू॰ की अवधि को मिस्र का नवीन साम्राज्य या मिस्र साम्राज्य कहा जाता है। इस समय मिस्र के अठारहवें , उन्नीसवें और बीसवें राजवंश ने शासन किया। रेडियोकार्बन तिथि निर्धारण पद्धति से इस साम्राज्य का यथार्थ उद्भव १५७०–१५४४ ई॰पू॰ प्राप्त होता है। इस काल में मिस्र अपने वैभव और शक्ति के शिखर पर था।
एटा जिला

अर्थव्यवस्था

वर्ष 2006 में भारत के पंचायती राज मंत्रालय ने देश के 250 पिछड़े जिलों में से एक के रूप में चयनित किया (भारत में कुल 640 जिले हैं) यह उत्तर प्रदेश के उन 34 जिलों में से एक है जिन्हें पिछड़ा क्षेत्र ग्राण्ट फण्ड प्रोग्राम के तहत निधि प्राप्त करते हैं।

जनसांख्यिकी

2011 की नगणना के अनुसार एटा जिले की कुल जनसंख्या 1,761,152 है। यह लगभग गाम्बिया नामक देश अथवा अमेरिकी राज्य नेब्रास्का की कुल जनसंख्या के समान है। इस आधार पर इसको भारत में 272वें जिले का दर्जा प्राप्त है। जिले का जनसंख्या घनत्व 717 प्रत्येक वर्ग किलोमीटर में निवासी (1,860/वर्ग मील) है। 2001–2011 के दौरान यहाँ जनसंख्या वृद्धि दर 12.77 प्रतिशत रही। यहाँ लिंगानुपात 863 महिला प्रति 1000 पुरुष है और यहाँ साक्षरता दर 82.27% है।
पाडला

पाडला हरियाणा राज्य के कैथल जिले की कैथल तहसील का एक गाँव है।
देविका वैद्य

व्यक्तिगत जीवन

देविका वैद्य का जन्म १३ अगस्त १९९७ को महाराष्ट्र के पुणे जिले में हुआ था। जबकि ७ साल की आयु में ही क्रिकेट का शौक आ गया था और २०१४ में भारतीय टीम में जगह बनाई।

करियर

उन्हें २०१४ में भारत के दक्षिण अफ्रीका दौरे के लिए देविका वैद्य को मौका दिया गया था और ३० नवंबर २०१४ को बैंगलोर में महिला ट्वेंटी-२० अंतर्राष्ट्रीय में पहली बार मुक़ाबला खेला और करियर का आगाज किया। उन्हें सर्वश्रेष्ठ महिला जूनियर क्रिकेटर के लिए २०१४-१५ में एम ए चिदंबरम ट्रॉफी से भी सम्मानित किया गया था।
अपने टी-२० अंतर्राष्ट्रीय मैच में देविका को बल्लेबाजी करने का तो मौका नहीं मिला लेकिन गेंदबाजी में बहुत महंगी साबित होते हुए ३ ओवर में ३० रन दिये थे और कोई सफलता भी हाथ नहीं लगी थी। इस मैच में भारत ने दक्षिण अफ्रीका महिला क्रिकेट टीम को १६ रनों से हराया था।
देविका वैद्य ने महिला वनडे क्रिकेट की शुरुआत आईसीसी महिला चैंपियनशिप के दौरान वेस्टइंडीज के खिलाफ विजयवाड़ा में की थी। उस मैच में उन्हों ४५ गेंदों पर नाबाद ३२ रनों की उपयोगी पारी खेली थी। जबकि गेंदबाजी में ४ ओवर में २० रन देकर एक बड़ा विकेट लिया था।
अपने दूसरे ही वनडे क्रिकेट मैच में देविका ने श्रीलंकाई टीम के खिलाफ शानदार बल्लेबाजी करते हुए ८९ रनो की पारी खेली थी। यह मुक़ाबला आईसीसी महिला क्रिकेट विश्व कप क्वालिफायर के दौरान कोलंबो में खेला गया था।
2018 में देविका वैद्य को घरेलू क्रिकेट में २०१८-१९ सीनियर महिला टी-२० चैलेंजर ट्रॉफी में भारतीय ग्रीन टीम में संभावित खिलाड़ियों की सूची में मौका दिया गया था। जबकि इस ट्रॉफी में इंडिया ब्लू टीम ने खिताब अपने नाम किया था।
वृक

वृक = वृक सेम की आकृति का गहरे भुरे लाल रंग का होता हैं। वयस्क मनुष्य के वृक की लम्बाई 10-12 सेमी है।
sandeep gautam
कोपिया

कोपिया उत्तर प्रदेश में संत कबीरनगर ज़िले में खलीलाबाद से 12 किलोमीटर उत्तर में स्थित एक गाँव है।
कोपिया गाँव में पुणे स्थित पुरातात्त्विक अध्ययन के प्रमुख केन्द्र डेक्कन कॉलेज के सहयोग से डॉ॰ आलोक क़ानून गो के नेतृत्व में उत्खनन कार्य से इस स्थल पर प्रकाश पड़ा। अब तक प्राप्त जानकारी के आधार पर कहा जा सकता है कि कोलिया गाँव एक विकसित स्थल था। खुदाई के दौरान बड़ी मात्रा में मिले कांच के टुकड़े, चूड़ियों के टुकड़े धातु गलाने वाले पात्र, जिसमें शीशापड़ा हुआ मिला है। इस बात से प्रमाण हैं कि यहाँ कांच उद्योग फल-फूल रहा था। पुरातत्त्ववेत्ताओं के अनुसार भारत में कांच निर्माण के प्राचीनतम प्रमाण यहीं से प्राप्त होते हैं। इसके अंतर्गत एक स्तूपाकार निर्माण के एक सिरे से आग लगाई जाती है और दूसरे सिरे से सिलिका ढाला जाता है। डॉ॰क़ानून गो के अनुसार, उत्तर भारत कांच निर्माण के क्षेत्र में ज़्यादा विकसित था। ई.पू. 400 से 300 ई. के दौरान कोपिया इसका महत्त्वपूर्ण केन्द्र था। इसके उत्पाद दक्षिण-पूर्व एशियाई देशों में निर्यात होते थे। कोपिया गाँव का कांच उद्योग पहली सदी में रोम के कांच उद्योग जितना उन्नत था। डॉ॰ क़ानून गो के शुरुआती निष्कर्ष इस प्रचलित अवधारणा का खण्डन करते हैं कि भारत का प्राचीन कांच उद्योग दक्षिण भारतीय क्षेत्रों, ख़ासकर अरिकमेडु जैसी जगहों पर था। जिसके रोम के सम्पर्क के प्रमाण मिलते हैं। कोपिया गाँव के उत्खनन से प्राप्त सिक्कों तथा मिट्टी के बर्तनों पर कुषाण शासक विम कडफ़ाइसिस का प्रयुक्त ‘नंदीपद’ (ऊँ) जैसी आकृति भी अंकित है। इसके अलावा टेराकोटा और धातुनिर्मित सामग्री मिली है तथा दो दर्जन से अधिक कांच के मनके भी प्राप्त हुए हैं।
झंडा दिवस (अमेरिका)

यह सन् 1977 में फिलाडेल्फिया काँग्रेस में अमरिकियों द्वारा अपना झंडा अपनाए जाने के उपलक्ष्य में अमेरिका में मनाया जाने वाला उत्सव है। इस अवसर पर स्कूली बच्चों का परेड आयोजित किया जाता है।
दक्षिणी कमान अलंकरण समारोह 2017

पुरस्कार संख्या

पुरस्कार विजेताओं में 6 युद्ध सेवा पदक, 24 सेना पदक (वीरता), 14 सेना पदक (उत्कृष्ट), 18 विशिष्ट सेवा पदक और 4 सेना पदक बार शामिल थे। इनमें तीन अधिकारीयों और चार अन्य पदों को मरणोपरांत पदक प्रदान किया गया। सेना कमांडर ने दक्षिणी कमान की 19 युनिटों को भी अपने प्रशंसनीय और उत्कृष्ट कार्य प्रदर्शन के लिए प्रशस्ति पत्र से सन्मानित किया। यह कार्यक्रम लेफ्टिनेंट जनरल घुमन की अगुवाई में सुदर्शन चक्र कॉर्प्स द्वारा आयोजित किया गया था। समारोह में कई विशिष्ट नागरिक गण, सैन्य अधिकारी गण और अन्य प्रतिष्ठित अतिथि गण उपस्थित रहे।
बुडानिया

बुडानिया एक जाट गोत्र का नाम है जो भारत के राजस्थान और हरियाणा प्रान्त में मिलते हैं। राजस्थान में  चूरु, सीकर, झुन्झुनूं, जयपुर, हनुमानगढ, जोधपुर जिलों में मिलते हैं। हरियाणा में भट्टू कलां, दरबा, सिरसा, आदमपुर में मिलते हैं।

इतिहास

गोत्र का नाम बुडिया राज्य के नाम से होना बताया गया है। स्थानीय परम्परा के अनुसार यह नाम बुधा जी के नाम से बताया गया है। बुधाजी का एक मन्दिर चिचरोली गांव तह्सील खेतडी में स्थित है। ठाकुर देशराज ने मेगष्थनिज़ की पुस्तक इंडिका में वर्णित Ordabae से बुड़िया की पहचान की है।
ख़ुदा बक्श मारी

पाकिस्तानी राजनेता और पाकिस्तान के प्रांत, पंजाब के पूर्व राज्यपाल।
रकसगंडा

रकसगंडा जलप्रपात (अंग्रेजी:Rakasganda Waterfall)
छत्तीसगढ़ राज्य के बलरामपुर जिले मे स्थित एक पर्यटन स्थल है, रिहंद नदी मे पानी गिरने का झरना है, जो अंबिकापुर से 150 किमी दूर और वाड्रफनगर से 60 किमी दूर घने जंगलो मे है।
यहां जाने के लिए अंबिकापुर और वाड्रफनगर मे बसे लगा रहता है, इन बसो से आप रकसगंडा के पास वाले आखरी गांव बलंगी मे आ जायेंगे, फिर यहां से दो या चार पहिया वाहन ले और रकसगंडा पहुंच जाये।
यहां घुमने जाने का सबसे अच्छा समय अप्रैल और मई का महिना है।
लोरिस

विवरण

लौरिस निशाचर जीव है। यह भारत, श्री लंका तथा दक्षिण पूर्व एशिया के अन्य भागों के उष्णकटिबंधीय वनों में पाये जाते हैं। लौरिस की चाल धीमी और सतर्क सी दिखती है और वृक्षारोहण में चौपायों का इस्तेमाल होता है।

भोजन

कुछ लौरिस केवल कीटभक्षी होते हैं जबकि कुछ अपने आहार में फल, गोंद, पत्तियाँ और घोंघे इत्यादि सम्मिलित कर लेते हैं।

व्यवहार

मादा लौरिस अपने बच्चों को छोड़कर भोजन की तलाश में निकलती हैं, लेकिन जाने से पहले अपने ऍलर्जी भरे थूक से उनको चाट कर जाती हैं जिससे परभक्षी बच्चों से दूर ही रहें। लेकिन ऐसा देखा गया है कि फिर भी ओरांगूटान लौरिस को खा लेता है।
डा० सत्येन्द्र

डॉ॰ सत्येन्द्र लोक साहित्य के विशेषज्ञ थे। लोक साहित्य विज्ञान उनके द्वारा लिखी गई लोक साहित्य की प्रसिद्ध पुस्तक है।
हितोपदेश

हितोपदेश भारतीय जन-मानस तथा परिवेश से प्रभावित उपदेशात्मक कथाएँ हैं। हितोपदेश की कथाएँ अत्यन्त सरल व सुग्राह्य हैं। विभिन्न पशु-पक्षियों पर आधारित कहानियाँ इसकी खास विशेषता हैं। रचयिता ने इन पशु-पक्षियों के माध्यम से कथाशिल्प की रचना की है जिसकी समाप्ति किसी शिक्षापद बात से ही हुई है। पशुओं को नीति की बातें करते हुए दिखाया गया है। सभी कथाएँ एक-दूसरे से जुड़ी हुई प्रतीत होती हैं।

रचना काल

नीतिकथाओं में पंचतन्त्र का पहला स्थान है। विभिन्न उपलब्ध अनुवादों के आधार पर इसकी रचना तीसरी शताब्दी के आस-पास निर्धारित की जाती है। हितोपदेश की रचना का आधार पंचतन्त्र ही है।
कथाओं से प्राप्त साक्ष्यों के विश्लेषण के आधार पर डा. फ्लीट कर मानना है कि इसकी रचना काल ११ वीं शताब्दी के आस-पास होना चाहिये। हितोपदेश का नेपाली हस्तलेख १३७३ ई. का प्राप्त है। वाचस्पति गैरोला जी ने इसका रचनाकाल १४ वीं शती के आसपास माना है।
हितोपदेश की कथाओं में अर्बुदाचल (आबू), पाटलिपुत्र, उज्जयिनी, मालवा, हस्तिनापुर, कान्यकुब्ज (कन्नौज), वाराणसी, मगधदेश, कलिंगदेश आदि स्थानों का उल्लेख है, जिसमें रचयिता तथा रचना की उद्गमभूमि इन्हीं स्थानों से प्रभावित है।